Iphigenia Efunjoke Coker

Iphigenia Efunjoke Coker (Lagos, 1924ko irailaren 29a – 2019ko abenduaren 23a) nigeriar irakaslea izan zen. 1963tik 1977ra Lagosko Queen's Collegeko zuzendaria izan zen. Nigeriar jatorriko lehen pertsona izan zen kargu horretan.

 Bizitza 
Iphigenia Efunjoke Coker Lagosen jaio zen 1924ko irailaren 29an. Santa Maria komentuko eskolan, Santa Teresa bigarren hezkuntzako eskolan, Santa Aines Irakasle Eskolan eta Lagosko Queen's Collegen ikasi zuen. 1940ko hamarkadan, matematika, geografia eta jorubera irakatsi zituen Lagosko Santa Teresa eta Santa Aines eskoletan.

1952tik 1956ra, University College Dublinen ikasi zuen. Nigeriara itzuli zenean, Ibadaneko bi eskoletan jardin zuen. 1962an Lagosko Queen's Collegeko zuzendariorde izendatu zuten, eta urtebete geroago zuzendari, Margaret Gentleren ordez. Kargu horrtan geratu zen 1977an erretiroa hartu zuen arte.

1979an, Olusegun Obasanjo jeneralak Errepublika Federalaren Ordenako kide izendatu zuen. 2017an, Oye Ekitiko Unibertsitate Federalak honoris causa doktoretza eman zion.

2019ko abenduaren 23an hil zen, 95 urte zituela.

 Erreferentziak 

 Kanpo estekak 

Kategoria:Lagostarrak
Kategoria:Nigeriako irakasleak
Kategoria:Emakume irakasleak
Kategoria:Nigeriako emakumeak
Kategoria:Nigeriako katolikoak
Kategoria:Honoris causa doktoreak